stanford-oval/wikipedia huggingface dataset:
אילבן
היסטוריה

כשהיו עוד נערים בתיכון, איירונס (יהודי, יליד 1962, לוס אנג'לס, קליפורניה) ויוהנס (יליד 1962, צ'ילה) הקימו את להקת "אנת'ם" (Anthym) יחד עם מייקל באלזארי (פלי, Flea) והלל סלובק. שמה של הלהקה שונה במהרה ל-"?What Is This". חברי הלהקה הקימו יחד עם אנתוני קידיס את ה"רד הוט צ'ילי פפרז" (Red Hot Chili Peppers), אבל סלובק ואיירונס המשיכו במקביל להקליט עם יוהנס ולהקת "?What Is This" הוציאה את התקליטון "Squeezed" עם כריס הצ'ינסון (Chris Hutchinson) בגיטרה בס. לאחר הקלטת האלבום השני של הלהקה, סלובק ואיירונס פירקו את הלהקה והתרכזו ב-"רד הוט צ'ילי פפרז".
נטאשה שניידר נולדה ב-1956 במוסקבה, רוסיה, ברית המועצות והייתה לה גם קריירת משחק, בנוסף להיותה מוזיקאית. ב-1984 שיחקה בסרט "2010", בתפקיד קוסמונאוטית ובסרט "Spiker", בתפקיד סטודנטית פולניה. היו לה גם מספר תפקידים קטנים בסדרות הטלוויזיה "מיאמי מחלק מוסר" (Miami Vice) ו"בלוז לכחולי המדים" (Hill Street Blues).
יוהנס ושניידר הכירו ב-1984 וב-1987 הוציאו כצמד את האלבום "Walk The Moon", שכלל את איירונס והצ'ינסון בכמה מהשירים. מאוחר יותר איירונס עזב את ה"רד הוט צ'ילי פפרז" והצטרף ליוהנס ושותפתו החדשה להקמת "אילבן".
במהלך הקלטת האלבום השלישי של "אילבן", "Thunk", איירונס עזב לטובת נגינת תופים עם "פרל ג'אם" (Pearl Jam), ומאט קמרון (Matt Cameron) ניגן על התופים בארבעת השירים הנותרים של האלבום. לאלבום הרביעי, "Avantegardedog", איירונס הוחלף בגרג אפצ'רץ' (Greg Upchurch), אבל חזר ללהקה לפני הקלטת האלבום החמישי, "Howling Book". ריק מארקמן (Ric Markmann) ניגן בס בהופעות, אבל לא באף אחד מהאלבומים.
"אילבן" יצאה לסיבובי הופעות עם "פרל ג'אם", "סאונדגארדן" (Soundgarden), "קוינס אוף דה סטון אייג'" (Queens of the Stone Age) ו"קאנדלבוקס" (Candlebox) ויוהנס ושניידר הפכו לצוות מפיקים מוזיקליים מבוקשים, שעבדו באלבומים כגון: "Euphoria Morning" של כריס קורנל (Chris Cornell) ו-"Return of Saturn" של "נו דאוט" (No Doubt). רוב ההקלטות של "אילבן" נערכות באולפן הביתי שלהם, "11AD".
הלהקה מצינת כהשפעות מוזיקליות עיקריות, את ג'ימי פייג' ולד זפלין, קווין, הביטלס, יוהאן סבסטיאן באך וסרגיי פרוקופייב.
ב-1997, יחד עם כריס קורנל, הם הקליטו את העיבוד של שניידר ל"אווה מריה" של פרנץ שוברט, שיצא באלבום אוסף שירי חג המולד "A Very Special Christmas 3". ב-1999 תרמו יוהנס ושניידר בכתיבה, נגינה והפקה לאלבום "Euphoria Morning" של קורנל וגם יצאו איתו לסיבוב ההופעות שליווה את האלבום.
ב-2004 הלהקה תרמה את שיר הנושא, "Who's in Control", לסרט "Catwoman". השיר הולחן על ידי יוהנס ושניידר, אבל שניידר בלבד נרשמה כמבצעת ולא הלהקה.
ב-2005 הצטרף יוהנס כנגן גיטרה וכבסיסט ללהקת "קוינס אוף דה סטון אייג'" באלבומם "Lullabies to Paralyze", לאחר שהתארח (עם שניידר) גם באלבום שלפניו, "Songs for the Deaf", והמשיך ותרם לאלבום שאחריו, "Era Vulgaris".
ב-2 ביולי 2008, נטאשה שניידר נפטרה לאחר מאבק במחלת הסרטן. שניידר הייתה חברתו לחיים של יוהנס.
באוגוסט 2009 הצטרף כגיטריסט, בסיסט, קלידן וזמר משנה, לסיבוב ההופעות של ה"סופרגרופ", "Them Crooked Vultures", הכוללת את סולן ה"פו פייטרז", דייב גרוהל, סולן "קוינס אוף דה סטון אייג'", ג'וש הום, ונגן הבס של לד זפלין, ג'ון פול ג'ונס.
בסוף 2009, השיר "Time for Miracles", שנכתב על ידי שניידר ויוהנס, הוקלט על ידי אדם למברט לסרט "2012".
באוקטובר 2010 הוציא יוהנס את אלבום הסולו הראשון שלו, "Spark", כהוקרה לשניידר המנוחה.
יוהנס ואיירונס הם כיום חלק מלהקת "Spinnerette", בה יוהנס הוא כותב שירים עיקרי.
אלבומים > Awake In A Dream - 1991

All Together
Break The Spell
Learning To Be
Rainbow's End
Before Your Eyes
Burning Your Bed
Flying
I Wanna See No Back
You Are Mine
Water And Power
Down
Message To You
אלבומים > Eleven - 1993

Crash Today
Reach Out
Towers
Hieronymus
(Let Down (Left Out, Laughed At
Yes Alright
Ava Tar
Slinky
Runaway
Heavy
אלבומים > Thunk - 1995

Nature Wants To Kill Me
Coming Down
Why
Seasick Of You
You Will Know
Awful Lot
Tomorrow Speaks
Big Sleep
No Ground
Kneeling On One Knee
Damned
אלבומים > Avantgardedog - 2000

All Falls Away
You're Not Alone
Verb
Untitled #1
What Can I Do
It's Okay
Lucky One
Untitled #2
Beautiful Self
Strands Of Rain
Cool Cruel Baby
Untitled #3
Watergun
אלבומים > Howling Book - 2003

Show Me Something
Flow Like A River
Simple Kiss
You're My Diamond
Kill Me No More
Now Is The World
Howling Book
All My Friends
Three Voices
Hidden
I Will Drink It All
No, I Know
נטאשה שניידר בהופעה של קווינס אוף דה סטון אייג' בפריז, 2005
אאוטקאסט

| --- | --- |

 מקום הקמה:  אטלנטה 
 תקופת הפעילות:  1992–2007 (כ־15 שנים) 
 סוגה:  סאות'רן היפ הופ, מוזיקת היפ הופ, היפ הופ של החוף המזרחי 
 חברת תקליטים:  אפיק רקורדס, סוני מיוזיק אנטרטיינמנט, Purple Ribbon Records 
 www.outkast.com
 פרופיל ב-IMDb
 חברים
 אנדרה 3000 ביג בוי 
 
הצמד בהופעה
אָאוּטְקַאסְט (באנגלית: Outkast) היו צמד זמרי היפ-הופ מאטלנטה. הצמד כלל את אנדרה "אנדרה 3000" בנג'מין ואנטואן "ביג בוי" פטון. סגנון ההיפ הופ שלהם הוא תערובת של ראפ, סול, פאנק, פופ ואלמנטים של מוזיקה אלקטרונית, ביג בנד ורוק. אאוטקאסט נחשבים לאחד מהרכבי ההיפ-הופ המוצלחים ביותר בהיסטוריה, ומכרו מעל ל-20 מיליון אלבומים. הצמד פעל בין השנים 1992–2007. בשנת 2014 הצמד התאחד כדי לחגוג את יום השנה ה-20 שלהם.
היסטוריה

בנג'מין ופאטון הקימו את ההרכב כתלמידי תיכון בשנת 1992. ב-1994 הוציאו את אלבום הבכורה שלהם, Southernplayalisticadillacmuzik, שצבר פופולריות לאחר שהסינגל "Player's Ball" הגיע למקום הראשון במצעד שירי הראפ של הבילבורד. ב-1996 הוציאו את אלבומם השני, ATLiens, ובשנת 1998 הוציאו את אלבומם השלישי, Aquemini, שהגיעו למקום השני במצעד הבילבורד 200. באלבומים אלו הצמד פיתח את הצליל שלו, התנסה במגוון סגנונות וזכה להצלחה מסחרית.
בשנת 2000 הוציאו את אלבומם הרביעי, Stankonia, מתוכו יצא הסינגל "Ms. Jackson" שהגיע למקום הראשון במצעד הבילבורד הוט 100. האלבום עצמו זכה לשבחים ממבקרי המוזיקה והגיע למקום השני במצעד הבילבורד 200. בטקס פרסי גראמי לשנת 2001, זכו הצמד בשני פרסים, "ביצוע הראפ הטוב ביותר של צמד/להקה" על השיר "Ms. Jackson" ו"אלבום הראפ הטוב ביותר" על האלבום Stankonia.
בספטמבר 2003 הוציא הצמד את האלבום הכפול Speakerboxxx/The Love Below, המורכב משני אלבומי סולו, Speakerboxxx של ביג בוי ו-The Love Below של אנדרה 3000. האלבום זכה בפרס גראמי לאלבום השנה וזכה בתואר היהלום מטעם איגוד תעשיית ההקלטות האמריקאי, ובכך נחשב לאחד מאלבומי ההיפ הופ הנמכרים ביותר בכל הזמנים.
בשנת 2006 הוציאו את אלבומם האחרון, Idlewild, שיצא כפסקול של הסרט הנושא את אותו השם, בו כיכב הצמד. בשנת 2007 יצא הצמד להפסקה ואנדרה וביג בוי יצאו לקריירות סולו בנפרד. בשנת 2014 הצמד התאחד כדי לחגוג את יום השנה ה-20 שלהם על ידי הופעה בלמעלה מ-40 פסטיבלים ברחבי העולם.
דיסקוגרפיה > אלבומי אולפן

1994: Southernplayalisticadillacmuzik
1996: ATLiens
1998: Aquemini
2000: Stankonia
2003: Speakerboxxx/The Love Below
2006: Idlewild
דיסקוגרפיה > אלבומי אוסף

2001: Big Boi and Dre Present... Outkast
דיסקוגרפיה > אלבומי וידאו

2003: The Videos
הערות שוליים

↑  "The 10 Greatest Hip-Hop Duos of All time". Medium. SNOBHOP. 5 נוב' 2017. נבדק ב-26 אוק' 2020. {{cite web}}:  (עזרה)
↑  "Outkast's Impact on the Hip Hop Landscape". The Next Wave Chicago. 2 ינו' 2018. נבדק ב-26 אוק' 2020. {{cite web}}:  (עזרה)
↑  "The 10 Best Rappers of All Time". Billboard. 12 נוב' 2015. נבדק ב-26 אוק' 2020. {{cite web}}:  (עזרה)
↑  Houlihan, Finn. "How André 3000 changed the rap game". Acclaim Magazine. נבדק ב-26 אוק' 2020. {{cite web}}:  (עזרה)
↑  Guzman, Isaac (22 באוקטובר 2000). "Melody Makers of Hip-Hop". Los Angeles Times. Eddy Hartenstein. נבדק ב-20 בינואר 2012. {{cite web}}:  (עזרה)
↑  [אאוטקאסט, באתר AllMusic
 allmusic Biography]
↑  Huey, Steve. "Aquemini – OutKast". AllMusic. Rovi Corporation. נבדק ב-21 בדצמבר 2012. {{cite web}}:  (עזרה)
↑  Pauley, Jared (13 בינואר 2015). "OutKast". Oxford Music Online. {{cite journal}}:  (עזרה)
↑  Cowie, Del F.. (May 27, 1975) OutKast – Brothers From Another Planet – On the Cover (אורכב 15.07.2007 בארכיון Wayback Machine). Exclaim.ca. Retrieved on 2014-05-28.
↑  יוסי בבליקי, ‏הסדום ועמורה עדיין לוקח בגדול, באתר גלובס, 20 בנובמבר 2003
סוכנויות הידיעות, הצמד "אאוטקאסט" יופיע בסרט מוסיקלי, באתר הארץ, 19 בספטמבר 2005
↑  שגיא בן נון, "אאוטקאסט" וג'יי-זי - הזוכים הגדולים בפרסי אם-טי-וי, באתר הארץ, 31 באוגוסט 2004
↑  רויטרס, חברי "אאוטקאסט" השלימו את הפסקול לסרטם "Idlewild", באתר הארץ, 9 באוגוסט 2006
↑  עכבר העיר, "אאוטקאסט" מסרבים להופיע, באתר הארץ, 14 ביוני 2006
↑  בן אליעד, קול הקמפוס, כל מה שכדאי לשמוע בחג המוזיקה העולמי, באתר הארץ, 7 באפריל 2014
| --- | --- |
בקרת זהויות :  NLI: 987007418364205171  BnF: cb13997994b (data)  GND: 5518515-0  ISNI: 0000 0001 1537 277X  LCCN: no99001466  MusicBrainz: 73fdb566-a9b1-494c-9f32-51768ec9fd27  NKC: xx0026434  SUDOC: 07772223X  VIAF: 148678286   WorldCat (עם VIAF): 148678286
נור א-דין מורסלי

נור א-דין מורסלי (בערבית: نور الدين مرسلي; נולד ב-28 בפברואר 1970) הוא אתלט עבר מאלג'יריה. הוא אלוף אולימפי, 3 פעמים ברציפות אלוף עולם, שיאן עולם, 6 שנים ברציפות קבע את תוצאת השנה בעולם (1995-1990) ובעל התוצאה השלישית בכל הזמנים, בריצת 1500 מטר. נוסף לכך, החזיק בשיא העולם גם בריצות ל-1 מייל ול-3000 מטר.
ביוגרפיה

מורסלי נולד בטנס. הוא התאמן בהדרכת אחיו, עבד א-רחמאן מורסלי, אף הוא אתלט שהשתתף בריצת 1500 מטר במשחקים האולימפיים במוסקבה 1980 ובלוס אנג'לס 1984, בעל שיא אישי של 3:36.26 דקות, משנת 1977.
ביוגרפיה > אלוף ושיאן עולם

באליפות העולם באתלטיקה באולם שנערכה בסביליה, ספרד במרץ 1991 זכה מורסלי במדליית זהב בריצת 1500 מטר בתוצאה של 3:41.57 דקות. באליפות העולם באתלטיקה שנערכה בטוקיו, יפן באוגוסט אותה שנה הוא זכה במדליית זהב בריצת 1500 מטר בשיא תחרות חדש של 3:32.84 דקות, לפני וילפרד קירוצ'י מקניה (3:34.84 דקות) והוקה פולברוגה מגרמניה (3:35.28 דקות). חודש לאחר מכן, בתחרות שנערכה בריאטי, איטליה ב-6 בספטמבר הוא קבע בריצת 1500 מטר שיא עולם חדש של 3:28.86 דקות, שיפור לשיא בן ה-7 שנים של סעיד עוויטה ממרוקו (3:29.46 דקות).
אף על פי שהיה המועמד המוביל למדליית זהב בריצת 1500 מטר באולימפיאדת ברצלונה (1992), סיים מורסלי במקום שביעי המאכזב עבורו, בתוצאה של 3:41.70 דקות. בשלב המוקדמות הוא קבע תוצאה של 3:37.98 דקות.
באליפות העולם שנערכה בשטוטגרט, גרמניה בשנת 1993 הגן מורסלי על תוארו לאחר שזכה במדליית זהב בריצת 1500 מטר בתוצאה של 3:34.24 דקות, לפני האלוף האולימפי פרמין קאצ'ו מספרד (3:35.56 דקות) ועבדי בילה מסומליה (3:35.96 דקות). שבועיים לאחר מכן, בתחרות שנערכה בריאטי ב-5 בספטמבר הוא קבע בריצת מייל שיא עולם חדש של 3:44.39 דקות, שיפור לשיא בן ה-8 שנים של סטיב קראם מבריטניה (3:46.32 דקות). שיא זה החזיק מעמד 6 שנים ונישבר על ידי הישאם אל גרוז' ממרוקו (3:43.13 דקות, השיא הנוכחי).
בתחרות שנערכה במונטה קרלו, מונקו ב-2 באוגוסט 1994 קבע מורסלי בריצת 3000 מטר שיא עולם חדש של 7:25.11 דקות, שיפור לשיא העולם בן השנתיים של מוזס קיפטנוי מקניה (7:28.96 דקות). שיא זה החזיק מעמד שנתיים ונישבר על ידי דניאל קומן מקניה (7:20.67 דקות, השיא הנוכחי).
חודש לפני אליפות העולם, בתחרות שנערכה בניס, צרפת ב-12 ביולי 1995 שיפר מורסלי את שיאו העולמי והעמיד אותו על 3:27.37 דקות. שיא זה החזיק מעמד 3 שנים ונישבר על ידי הישאם אל גרוז' (3:26.00 דקות, השיא הנוכחי). באליפות העולם עצמה, שנערכה בגטבורג, שוודיה הוא זכה בפעם השלישית ברציפות במדליית זהב בריצת 1500 מטר בתוצאה של 3:33.73 דקות, לפני אל גרוז' (3:35.28 דקות) וונוסט ניונגאבו מבורונדי (3:35.56 דקות).
ביוגרפיה > אלוף אולימפי

באולימפיאדת אטלנטה (1996) זכה מורסלי במדליית זהב בריצת 1500 מטר בתוצאה של 3:35.78 דקות, לפני האלוף האולימפי היוצא פרמין קאצ'ו (3:36.40 דקות) וסטפן קיפקוריר מקניה (3:36.72 דקות). בשלב המוקדמות, הוא קבע תוצאה של 3:32.88 דקות.
באליפות העולם שנערכה באתונה, יוון בשנת 1997 סיים מורסלי במקום רביעי בריצת 1500 מטר בתוצאה של 3:37.37 דקות.
באליפות העולם שנערכה בסביליה בשנת 1999 דורג מורסלי במקום 12 כללי בריצת 1500 מטר, לאחר שלא הצליח לסיים את הריצה בשלב הגמר. בשלב חצי הגמר הוא קבע תוצאה של 3:37.32 דקות.
באולימפיאדת סידני (2000) סיים מורסלי במקום אחרון בשלב חצי הגמר, מקום 24 כללי ולא הצליח להן על תוארו.
תארים והישגים

בשנת 1994 זכה מורסלי בתואר אתלט השנה בעולם.
שיאים אישיים

ריצת 800 מטר: 1:44.79 דקות (1991)
ריצת 1000 מטר: 2:13.73 דקות (1993)
ריצת 1500 מטר: 3:27.37 דקות (1995) שיא עולם בעבר
ריצת מייל: 3:44.39 דקות (1993) שיא עולם בעבר
ריצת 2000 מטר: 4:47.88 דקות (1995)
ריצת 3000 מטר: 7:25.11 דקות (1994) שיא עולם בעבר
ריצת 5000 מטר: 13:03.85 דקות (1994)
SMV

| --- | --- |

סטנלי קלארק (משמאל) עם ויקטור ווטן (מימין) במופע Thunder ב-2009
 תקופת הפעילות:  2008–2009 (כשנה)
 סוגה:  פיוז'ן, ג'אז, פאנק
 חברת תקליטים:  הדס אפ אינטרנשיונל 
 www.smvmusic.com
 חברים
 סטנלי קלארק   מרקוס מילר   ויקטור ווטן
 
מרקוס מילר במופע Thunder ב-2009
SMV היה סופרגרופ פיוז'ן-ג'אז של שלושה בסיסטים: סטנלי קלארק, מרקוס מילר, וויקטור ווטן. שם ההרכב מורכב מראשי התיבות של שמותיהם הפרטיים של חבריו (Stanley, Marcus, Victor).
שיתוף הפעולה בין השלושה צבר תאוצה כאשר ניגנו יחד לראשונה בהופעה שערך מגזין Bass Player בניו יורק בשנת 2006, שם הצטרפו ווטן ומילר לבמה במסגרת הענקת פרס מפעל חיים של המגזין לקלארק.
אלבום הבכורה של ההרכב Thunder יצא ב-12 באוגוסט 2008, ונלווה לו סיבוב הופעות עולמי שהתחיל באותו החודש. באלבום השתתף בין היתר גם הקלידן רוסלן סירוטה.
דיסקוגרפיה

Thunder ‏ (2008)
הערות שלויים

↑  Jazz, All About. "S.M.V.: Thunder album review @ All About Jazz". All About Jazz (באנגלית). נבדק ב-2020-12-24.
↑  Chris Jisi (ביולי 2008). "Stanley Clarke, Marcus Miller & Victor Wooten Join Forces as SMV". Bass Player. אורכב מ-המקור ב-5 בינואר 2009. נבדק ב-2008-09-13. {{cite web}}:  (עזרה)
↑  "Marcus Miller News – June 7, 2008". אורכב מ-המקור ב-11 בפברואר 2012. נבדק ב-2008-06-19. {{cite web}}:  (עזרה)
↑  Donohue, Shawn (14 באוקטובר 2008). "S.M.V. (Stanley Clarke, Marcus Miller, and Victor Wooten): Thunder". glidemagazine.com. נבדק ב-2020-12-24. {{cite web}}:  (עזרה)
אדם קשצ'וט

אדם קשצ'וט (בפולנית: Adam Kszczot; נולד ב-2 בספטמבר 1989) הוא אתלט פולני, פעמיים ברציפות סגן אלוף העולם (בייג'ינג 2015 ולונדון 2017), אלוף העולם באולם (ברמינגהאם 2018), 3 פעמים ברציפות אלוף אירופה (ציריך 2014, אמסטרדם 2016 וברלין 2018) ו-3 פעמים אלוף אירופה באולם (פריז 2011, גטבורג 2013 ובלגרד 2017) בריצת 800 מטר.
ביוגרפיה

קשצ'וט נולד וגדל באופוצ'נו, פולין. אמו עבדה כמורה למתמטיקה, ואביו היה נגר. לקשצ'וט שתי אחיות ואח בכור שנפטר כשהיה בן 17 מהתחשמלות.
באליפות אירופה לנוער שנערכה בהנגלו, הולנד ביולי 2007 זכה קשצ'וט במדליית ארד בריצת 800 מטר בשיא אישי חדש של 1:48.10 דקות ובאליפות העולם לנוער שנערכה בבידגושץ', פולין ביולי 2008 הוא סיים במקום רביעי בריצת 800 מטר בתוצאה של 1:47.91 דקות.
ביוגרפיה > 2009

באליפות אירופה באולם שנערכה בטורינו, איטליה במרץ 2009 הוא סיים במקום רביעי בריצת 8000 בתוצאה של 1:49.52 דקות. באליפות אירופה עד גיל 23 שנערכה בקובנה, ליטא ביולי הוא זכה במדליית זהב בריצת 800 מטר בתוצאה של 1:45.81 דקות. חודש לאחר מכן, באליפות העולם שהתקיימה בברלין, גרמניה הוא סיים במקום 14 בריצת 800 מטר בתוצאה של 1:46.33 דקות.
ביוגרפיה > 2010

באליפות העולם באולם שנערכה בדוחה, קטר במרץ 2010 הוא זכה במדליית ארד בתוצאה של 1:46.69 דקות. באליפות אירופה שנערכה בברצלונה אוהת שנה הוא זכה במדליית ארד בריצת 800 מטר בתוצאה של 1:47.22 דקות, אחרי בן ארצו  מרצין לבנדובסקי (1:47.07 דקות) ומייקל רימר במריטניה (1:47.17 דקות).
ביוגרפיה > 2011

באליפות אירופה באולם שנערכה בפריז, צרפת בתחילת מרץ 2011 הוא זכה במדליית זהב בריצת 800 מטר בתוצאה של 1:47.87 דקות. באליפות העולם שנערכה בטגו, קוריאה הדרומית בסוף אוגוסט באותה שנה הוא סיים במקום שישי ברצת 800 מטר בתוצאה של 1:45.25 דקות. שבועיים לאחר מכן, בתחרות שנערכה ברייטי, איטליה ב-10 בספטמבר הוא קבע בריצת 800 מטר שיא אישי חדש של 1:43.30 דקות (שיאו הנוכחי, 2018).
ביוגרפיה > 2012

בתחרות שנערכה באולם בליווה, צרפת ב-14 בפברואר 2012 קבע קשצ'וט בריצת 800 מטר שיא פולין חדש של 1:44.57 דקות (השיא הנוכחי, 2018), התוצאה השלישית בטיבה באולם. כחודש לאחר מכן, באליפות העולם שנערכה באיסטנבול, טורקיה במרץ הוא סיים במקום רביעי בתוצאה של 1:49.16 דקות. באולימפיאדת לונדון (2012) הוא סיים במקום 12 בתוצאה של 1:45.34 דקות
ביוגרפיה > 2013

באליפות אירופה באולם שנערכה בגטבורג, שוודיה במרץ 2013 הוא זכה במדליית זהב בריצת 800 מטר בתוצאה של 1:48.69 דקות. באליפות העולם שנערכה במוסקבה, רוסיה באוגוסט אותה שנה הוא סיים במקום 12 בריצת 800 מטר בתוצאה של 1:45.68 דקות.
ביוגרפיה > 2014 > אלוף אירופה

באליפות אירופה שנערכה בציריך, שווייץ באוגוסט 2014 זכה קשצ'וט במדליית זהב בריצת 800 מטר בתוצאה של 1:44.15 דקות, לפני בן ארצו ארתור קוצ'פסקי (1:44.89 דקות) ומרק אינגליש מאירלנד (1:45.03 דקות).
ביוגרפיה > 2015 > סגן אלוף עולם

באליפות העולם שנערכה בבייג'ינג, סין באוגוסט 2017 זכה קשצ'וט במדליית כסף בריצת 800 מטר בתוצאה של 1:46.08 דקות, אחרי דייוויד רודישה מקניה (1:45.84 דקות) ולפני אמל טוקה מבוסניה והרצגובינה (1:46.30 דקות).
ביוגרפיה > 2016

באליפות אירופה שנערכה באמסטרדם, הולנד ביולי 2016 זכה במדליית זהב בפעם השנייה ברציפות בריצת 800 מטר בתוצאה של 1:45.18 דקות, לפני מרצין לבנדובסקי (1:45.54 דקות) ואליוט ג'יילס מבריטניה (1:45.54 דקות). כחודש לאחר מכן, באולימפיאדת ריו דה ז'ניירו (2016) הוא סיים במקום תשיעי בריצת 800 מטר בתוצאה של 1:44.70 דקות.
ביוגרפיה > 2017

באליפות אירופה באולם שנערכה בבלגרד, סרביה במרץ 2017 זכה קשצ'וט במדליית זהב בריצת 800 מטר בתוצאה של 1:48.87 דקות.
באליפות העולם שנערכה בלונדון באוגוסט 2017 זכה קשצ'וט בפעם השנייה ברציפות במדליית כסף בריצת 800 מטר בתוצאה של 1:44.95 דקות, אחרי פייר-אמברואז בוס מצרפת (1:44.67 דקות) ולפני קיפייגון בט מקניה (1:45.21 דקות).
ביוגרפיה > 2018 > אלוף עולם באולם

באליפות העולם באולם שנערכה בברמינגהאם, בריטניה במרץ 2018 הוא זכה במדליית זהב בריצת 800 מטר בתוצאה של 1:47.47 דקות, לפני דרו וינדל מארצות הברית (1:47.49 דקות) וסאול יורדוניז מספרד (1:48.01 דקות).
באליפות אירופה שנערכה בברלין באוגוסט הוא זכה בפעם השלישית ברציפות במדליית זהב בריצת 800 מטר בתוצאה של 1:44.59 דקות, לפני אנדראס קרמר משוודיה (1:45.03 דקות) ופייר-אמברואז בוס (1:45.30 דקות).
חיים אישיים

קשצ'וט נשוי ואב לבן. יש לו תואר ראשון בניהול מהאוניברסיטה הטכנולוגית בלודז'.
שיאים אישיים > אצטדיון

ריצת 400 מטר: 46.51 שניות (2011)
ריצת 600 מטר: 1:14.55 דקות (2009), שיא פולין
ריצת 800 מטר: 1:43.30 דקות (2011)
שיאים אישיים > אולם

ריצת 600 מטר: 1:15.26 דקות (2012), שיא פולין
ריצת 800 מטר: 1:44.57 דקות (2012), שיא פולין
סאן אוף דורק

| --- | --- |

 מקום הקמה:  הממלכה המאוחדת 
 מוקד פעילות:  אנגליה
 תקופת הפעילות:  2005–2008 (כ־3 שנים)
 סוגה:  פופ פאנק פאוור פופ
 חברת תקליטים:  מרקורי רקורדס 
 www.sonofdork.com
 חברים
 ג'יימס בורן סטיבן ראשטון דני הול
 חברים לשעבר
 דייוויד ויליאמס  כריס לאונרד
 
סאן אוף דורק (אנגלית: Son of Dork) היא להקת פופ-פאנק בריטית שהוקמה על ידי ג'יימס בורן.
היסטוריה

שמה של הלהקה בא מהסרט "מותק, הילד השתגע", שם נאמר "Son Of Dork". הלהקה הוקמה אחרי שלהקתו הקודמת של בורן, באסטד, התפרקה בינואר 2005 עקב עיזבתו של צ'ארלי סימפסון (שהצטרף ללהקה פייטסטאר).
האלבום הראשון של הלהקה, "Welcome to Loserville", יצא לאור בנובמבר 2005 ובלטו בו הסינגלים "Ticket Outta Loserville" ו-""Eddie's Song" אשר הגיעו, בהתאמה, למקומות ה-3 וה-6 במצעד הסינגלים הבריטי.
לאחר כמה חודשים של השערות על פירוק הלהקה, ב-11 ביולי 2007, הודיע דייוויד ויליאמס באתר המייספייס של הלהקה, כי הלהקה התפרקה. מספר שעות לאחר מכן, הודיע בורן כי הלהקה לא התפרקה. מאוחר יותר, הודיע ויליאמס כי הוא עוזב את הלהקה, מכיוון שהוא לא רוצה להיות בלהקה שלא פעילה כבר יותר משנה. ויליאמס חבר כעת בלהקת "Kobe". באוקטובר 2007, הודיע כריס לאונרד שהוא עוזב גם כן את הלהקה.
בורן שהה במשך רוב שנת 2007 בארצות הברית, שם עבד עם אמנים ועם הלהקה של חברתו " AvenueB". בנוסף, הוא החל לבצע הופעות אקוסטיות לבד במנהטן, והוציא שיר שנקרא " Loser with No Life".
מאז שנת 2008 הלהקה לא פעילה, ובורן עוסק בקידום קריירת הסולו שלו, לאחר שהופיע מספר פעמים בניו יורק.
חברי הלהקה

ג'יימס בורן - סולן, גיטרה חשמלית
סטיב ראשטון - סולן, גיטרה בס
דני הול - תופים
חברי הלהקה > חברים לשעבר

כריס לאונרד - קולות רקע, גיטרה חשמלית
דייוויד ויליאמס - גיטרה
דיסקוגרפיה > אלבומים

2005: Welcome to Loserville
דיסקוגרפיה > סינגלים

2005: Ticket Outta Loserville
2006: Eddies Song
ג'רג' קרפאטי (שחקן כדורמים)

קברו של ג'רג' קרפאטי בבית הקברות פרקשרטי.
ג'רג' קרפאטי (בהונגרית: Kárpáti György; בודפשט, 23 ביוני 1935 – בודפשט, 17 ביוני 2020)  היה שחקן ומאמן כדורמים ושחיין יהודי-הונגרי, שלוש פעמים אלוף אולימפי (הלסינקי 1952, מלבורן 1956 וטוקיו 1964) בכדורמים. קרפאטי היה האלוף האולימפי ההונגרי הצעיר ביותר בכדורמים בכל הזמנים. נושא בתואר "ספורטאי האומה".
קורות חיים > קריירת משחק

קרפאטי החל לשחות בקבוצת Ferencváros TC (FTC) בתום מלחמת העולם השנייה בשנת 1945 ואז החל גם לשחק כדורמים בנוסף לשחייה, אף על פי שהיה אלוף הונגריה בשחייה מספר פעמים, הוא העדיף את הכדורמים. במועדון הפך לאחד השחקנים המכריעים של ה-FTC. בשנת 1952, בהיותו רק בן שבע עשרה נבחר לראשונה לשחק בנבחרת הונגריה בכדורמים וזכה בזהב אולימפי באותה שנה. הוא היה החבר הצעיר ביותר בנבחרת. הוא זכה במדליית הזהב הראשונה שלו בעצם כבר קודם באליפות אירופה ב-1954 ולאחר מכן זכה שוב בזהב אולימפי בטורניר הכדורמים של אולימפיאדת מלבורן (1956). ב-1958 הוא היה שוב אלוף אירופה. באולימפיאדת רומא (1960) זכתה הנבחרת במדליית ארד, אך ב-1962 היא זכתה בזכייה השלישית באליפות היבשות. קרפטי זכה במדליית הזהב האולימפית השלישית שלו באולימפיאדת טוקיו (1964), הישג זה הושג רק על ידי דז'ה דיארמטי עד לשנת 2008. קרפאטי פרש מספורט פעיל ב-1969. הוא שיחק 162 פעמים בנבחרת הונגריה והיה חמש פעמים אלוף הונגריה בכדור מים עם מועדון FTC.
קורות חיים > קריירה כשחיין

באליפות הונגריה שנערכה בשנת 1956(הו') זכה בשתי מדליות, זהב וארד. מדליית זהב במשחה שליחים 4x200 מטר ובמדליית ארד במשחה ל-100 מטר חופשי בתוצאה של 58.8 שניות. בשנת 1958(הו') זכה במדליית זהב במשחה שליחים 4x200 מטר. בשנת 1959(הו') זכה בשתי מדליות, זהב וארד, מדליית זהב במשחה שליחים 4x100 מטר חופשי ומדליית ארד במשחה ל-100 מטר חופשי בתוצאה של 59.2 שניות ובשנת 1960(הו') זכה במדליית זהב במשחה שליחים 4x200 מטר חופשי. באוניברסיאדה שנערכה בסופיה, בולגריה בשנת 1961 זכה במדליית ארד במשחה שליחים 4x100 מטר חופשי בתוצאה של 3:58.1 דקות, אחרי יפן (3:48.7 דקות) וברית המועצות (3:57.2 דקות) באוניברסיאדה שנערכה בפורטו אלגרה, ברזיל בשנת 1963 הוא זכה במדליית כסף במשחה שליחים 4x100 מטר חופשי בתוצאה של 3:48.7 דקות, אחרי יפן (3:47.8 דקות) ולפני איטליה (3:49.8 דקות).
קורות חיים > קריירה כמאמן

בשנת 1970 הפך לעוזרו של דז'ה דיארמטי בנבחרת הגברים בכדורמים, איתה זכה גם בזהב כמאמן באולימפיאדת מונטריאול (1976). הוא החזיק בתפקיד עד 1980. קרפאטי אימן באוסטרליה במשך כמה שנים בשנות ה-80 של המאה ה-20.
קורות חיים > קריירה כמנהל ספורט

קרפאטי היה ראש חטיבת הכדורמים של FTC. בשנת 1989 נבחר לחבר מועצת המנהלים של הוועד האולימפי ההונגרי (עד 1992) ושל איגוד הכדורמים ההונגרי (נבחרה מחדש ב-1996). ב-1990 הצטרף לנשיאות מועדון הספורט פרנצווארוש (FTC).
פרסים והוקרה

זכה בפרסים רבים, החשובים שבהם:
בשנת 1982 זכה קרפאטי להכלל בהיכל התהילה הבינלאומי של השחייה.
הפרס המיוחד של נשיאות הוועד האולימפי הבינלאומי (2005)
ספורטאי האומה (2013)
מחוץ לספורט

קרפטי למד בפקולטה למשפטים של אוניברסיטת אטווש לוראנד וקיבל את הדוקטורט במשפטים ב-1964. משנת 2003 נכנס לתפקיד בסקציית הספורט באגף התרבות של פידס. הוא כתב את הקריירה שלו במספר ספרים.
מחוץ לספורט > עבר משוער כסוכן

באוקטובר 2008 פורסמו מסמכים לפיהם קרפאטי כתב דיווחים על חבריו לקבוצה כסוכן בין 1962 לבין 1987. על פי המסמכים שהודלפו, הוא עבד במחלקת III / III שהייתה ידועה לשמצה של משרד הפנים תחת השם הבדוי "הלשי" (בין 1962 לבין 1990 מחלקה III/III הייתה חלק משירות ביטחון הפנים והמשטרה הפוליטית של הרפובליקה העממית ההונגרית). לבקשת התקשורת הצהיר קרפאטי שאינו יודע דבר על כך ששיתף פעולה עם השירות החשאי של משטר יאנוש קאדאר ולא התייחס מדוע הקשר שלו עם משרד הפנים הופסק ב-1987. לפי התיק הוא גורש "בשל ביצוע פשע". שני חבריו לשעבר של ג'רג' קרפאטי פקפקו בהאשמותו נגדו כסוכן. קרפאטי הכחיש את הטענות לגבי עברו כסוכן המשטר. התוצאה הנכונה מבחינה משפטית והיסטורית של הסכסוך המשפטי עם ההיסטוריון הידוע קריסטיאן אונגווארי היא שלא ניתן לקבוע שג'ורג' קרפאטי היה סוכן.
חייו הפרטיים

הוא היה נשוי שלוש פעמים. אשתו השנייה ילדה ממנו בת ובן. הוא נפטר בבודפשט זמן קצר לפני יום הולדתו ה-85. הוא היה חבר קרוב של שחקן הכדורמים לשעבר והשחקן הקולנוע האיטלקי המפורסם באד ספנסר.
ראו גם

משחק הדם במים
לקריאה נוספת

MTI Ki Kicsoda 2006, (מיהו מי? סוכנות הידיעות ההונגרית, בודפשט, 2005).
ג'רג' קרפאטי באתר הוועד האולימפי ההונגרי
המאמר של אוריגו על ג'רג' קרפטי במלאת 50 שנה לאולימפיאדת מלבורן
אנדראש קה: 13 + 1. ג'רג' קרפאטי, בן המזל ; Chair & Man, סקשפהרוואר, 2005